pythainlp/thai_wikipedia_clean_20230101 huggingface dataset:
วันที่ 1 มิถุนายน เป็นวันเริ่มต้นฤดูอย่างเป็นทางการของฤดูพายุเฮอริเคนแอตแลนติก แม้ว่าพายุลูกแรกของฤดูพายุเฮอริเคนแอตแลนติกปีนี้ (พายุแอนเดรีย) จะก่อตัวไปตั้งแต่ก่อนฤดูกาลเมื่อวันที่ 20 พฤษภาคมก็ตาม หลังจากที่เว้นช่วงไปอย่างยาวนานที่สุดของปี ในที่สุด ระบบพายุแรกในทะเลอาหรับของฤดูพายุไซโคลนมหาสมุทรอินเดียเหนือ พ.ศ. 2562 ก็ก่อตัวขึ้นเมื่อวันที่ 10 มิถุนายน และได้ชื่อว่า วายุ มีกำลังเป็นพายุไซโคลนกำลังแรงมาก ต่อมาในช่วงปลายเดือน พายุเฮอริเคนแอลวินก่อตัวขึ้นและกลายเป็นพายุลูกแรกของฤดูพายุเฮอริเคนแปซิฟิกนี้ นอกจากนี้ยังมีพายุดีเปรสชันเขตร้อนที่ก่อตัวขึ้นและกลายเป็นพายุโซนร้อนชื่อ เซอปัต ซึ่งนับเป็นพายุโซนร้อนลูกแรกในรอบสี่เดือนนับแต่พายุหวู่ติบในเดือนกุมภาพันธ์
เดือนกรกฎาคมเป็นเดือนที่มีกิจกรรมของพายุหมุนเขตร้อนค่อนข้างมากในปีนี้ โดยมีพายุหมุนเขตร้อนก่อตัวขึ้นสิบสามลูก ในจำนวนนั้นสิบลูกมีความรุนแรงถึงพายุโซนร้อน ในบรรดาพายุเหล่านี้ พายุโซนร้อนมูน ได้พัดขึ้นฝั่งทางภาคเหนือของประเทศเวียดนาม และพายุเฮอริเคนแบร์รี ได้พัดขึ้นฝั่งบริเวณชายฝั่งมิดเวสเทิร์นของสหรัฐและภาคตะวันออกเฉียงใต้ของสหรัฐในฐานะพายุโซนร้อน สร้างความเสียหาย 500 ล้านดอลลาร์สหรัฐ และมีผู้เสียชีวิตทางอ้อมจากพายุจำนวน 1 คน
2&lt;br&gt;3
&lt;br&gt;4&lt;br&gt;5
ศูนย์เตือนพายุหมุนเขตร้อน
ดีโยกู ฌอตา
ดีโยกู ฌูแซ ไตไชรา ดา ซิลวา (; เกิด 4 ธันวาคม ค.ศ. 1996) หรือที่รู้จักกันในชื่อ ดีโยกู ฌอตา  เป็นนักฟุตบอลชาวโปรตุเกส ปัจจุบันเล่นในตำแหน่งกองหน้าให้กับลิเวอร์พูลและทีมชาติโปรตุเกส
เขาเริ่มต้นอาชีพกับปาซุชดึฟึไรราในปรีไมราลีกา ก่อนที่จะเซ็นสัญญากับอัตเลติโกมาดริดในอีกสองฤดูกาลถัดมา และถูกปล่อยยืมตัวให้กับโปร์ตูและวุลเวอร์แฮมป์ตันวอนเดอเรอส์ ต่อมาใน ค.ศ. 2018 เขาย้ายไปสโมสรหลังแบบถาวร เขาเซ็นสัญญากับลิเวอร์พูลใน ค.ศ. 2020.
ฌอตาเคยเล่นให้กับทีมชาติโปรตุเกสรุ่นอายุไม่เกิน 19, 21 และ 23 ปี และลงเล่นให้กับทีมชาติชุดใหญ่ครั้งแรกใน ค.ศ. 2019
วันที่ 19 กันยายน ค.ศ. 2020 ฌอตาย้ายมาร่วมทีมลิเวอร์พูล ด้วยค่าตัว 41 ล้านปอนด์ ต่อมา ในวันที่ 24 กันยายน ค.ศ. 2020 ฟุตบอลลีกคัพ รอบ 3 ฌอตาลงเล่นให้กับ ลิเวอร์พูล เป็นนัดแรก โดยถูกส่งลงมาเป็นตัวสำรอง ในนัดที่ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 28 กันยายน ค.ศ. 2020 ฌอตาทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 3-1 ต่อมา ในวันที่ 24 ตุลาคม ค.ศ. 2020 ฌอตาทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชฟฟีลด์ยูไนเต็ด 2-1 ต่อมา ในวันที่ 27 ตุลาคม ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม กลุ่ม D ฌอตาทำประตูแรกในยูฟ่าแชมเปียนส์ลีก ฤดูกาล 2020–21 นัดที่ ลิเวอร์พูล เปิดสนามแอนฟีลด์เอาชนะ มิดทิลลันด์ จากเดนมาร์ก 2-0 และนับเป็นประตูที่ 10,000 ในประวัติศาสตร์ของสโมสรลิเวอร์พูลอีกด้วย ต่อมา ในวันที่ 31 ตุลาคม ค.ศ. 2020 ฌอตาทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 2-1 ต่อมา ในวันที่ 3 พฤศจิกายน ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม D ฌอตาทำแฮตทริกครั้งแรกของเขาให้กับ ลิเวอร์พูล ในนัดที่ ลิเวอร์พูล เอาชนะ อาตาลันตา จากอิตาลิ ที่สตาดีโออัตเลตีอัซซูร์รีดีตาเลีย 5-0 ต่อมา ในวันที่ 22 พฤศจิกายน ค.ศ. 2020 ฌอตาทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 3-0 ต่อมา ในวันที่ 28 ตุลาคม ค.ศ. 2020 ฌอตาทำประตูที่ 5 ในพรีเมียร์ลีก ในนัดที่ ลิเวอร์พูล เสมอกับ ไบรตันแอนด์โฮฟอัลเบียน ที่สนามกีฬาอเมริกันเอ็กซ์เพรสคอมมูนิตี 1-1
ในวันที่ 15 มีนาคม 2020 ฌอตาทำประตูที่ 6 ในพรีเมียร์ลีก ในนัดที่ ลิเวอร์พูล เอาชนะทีมเก่าของเขา วุลเวอร์แฮมป์ตันวอนเดอเรอส์ ที่สนามกีฬาโมลีนิวส์ 1-0 ต่อมา ในวันที่ 3 เมษายน ค.ศ. 2021 ฌอตายิง 2 ประตู ในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 3-0 ต่อมา ในวันที่ 13 พฤษภาคม ค.ศ. 2021 ฌอตาทำประตูที่ 9 ในพรีเมียร์ลีก ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่โอลด์แทรฟฟอร์ด 4-2
ในวันที่ 14 สิงหาคม ค.ศ. 2021 ฌอตาทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เอาชนะ นอริชซิตี ที่แคร์โรว์โรด 3-0 ต่อมา ในวันที่ 21 สิงหาคม ค.ศ. 2021 ฌอตาทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบิร์นลีย์ 2-0 ต่อมา ในวันที่ 18 กันยายน ค.ศ. 2021 ฌอตาทำประตูที่ 3 ในพรีเมียร์ลีก ในนัดที่ ลิเวอร์พูล เสมอกับ เบรนต์ฟอร์ด ที่เบรนต์ฟอร์ดคอมมิวนิตีสเตเดียม 3-3 ต่อมา ในวันที่ 24 ตุลาคม ค.ศ. 2021 ฌอตาทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่โอลด์แทรฟฟอร์ด 5-0 ต่อมา ในวันที่ 3 พฤศจิกายน ค.ศ. 2021 ยูฟ่าแชมเปียนส์ลีก ฤดูกาล 2021–22 รอบแบ่งกลุ่ม กลุ่ม B ฌอตาทำประตูแรกในยูฟ่าแชมเปียนส์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะ อัตเลติโกเดมาดริด จากสเปน 2-0 ต่อมา ในวันที่ 20 พฤศจิกายน ค.ศ. 2021 ฌอตาทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 4-0 ต่อมา ในวันที่ 27 พฤศจิกายน ค.ศ. 2021 ฌอตายิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 4-0 ต่อมา ในวันที่ 1 ธันวาคม ค.ศ. 2021 ฌอตาทำประตูที่ 8 ในพรีเมียร์ลีก ในนัดที่ ลิเวอร์พูล เอาชนะ เอฟเวอร์ตัน ที่กูดิสันพาร์ก 4-1 ต่อมา ในวันที่ 16 ธันวาคม ค.ศ. 2021 ฌอตาทำประตูที่ 9 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 3-1 ต่อมา ในวันที่ 19 ธันวาคม ค.ศ. 2021 ฌอตาทำประตูที่ 10 ในพรีเมียร์ลีก ในนัดที่ ลิเวอร์พูล เสมอกับ ทอตนัมฮอตสเปอร์ ที่สนามกีฬาทอตนัมฮอตสเปอร์ 2-2 ต่อมา ในวันที่ 22 ธันวาคม ค.ศ. 2021 ฟุตบอลลีกคัพ รอบ 5 ฌอตายิงประตู ในนัดที่ ลิเวอร์พูล เปิดสนามแอนฟีลด์เสมอกับ เลสเตอร์ซิตี 3-3 สุดท้าย ลิเวอร์พูล เอาชนะในการดวลจุดโทษ 5-4 ช่วยให้ ลิเวอร์พูล ผ่านเข้ารอบรองชนะเลิศ ฟุตบอลลีกคัพ ได้สำเร็จ
ในวันที่ 20 มกราคม ค.ศ. 2022 ฟุตบอลลีกคัพ รอบรองชนะเลิศ นัดที่สอง ฌอตายิง 2 ประตู ในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 2-0 รวมผลสองนัด ลิเวอร์พูล เอาชนะ อาร์เซนอล 2-0 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลลีกคัพ ได้สำเร็จ ต่อมา ในวันที่ 6 กุมภาพันธ์ ค.ศ. 2022 เอฟเอคัพ รอบ 4 ฌอตายิงประตู ในนัดที่ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 3-1 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 10 กุมภาพันธ์ ค.ศ. 2022 ฌอตายิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 2-0
ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 16 มีนาคม ค.ศ. 2022 ฌอตาทำประตูที่ 13 ในพรีเมียร์ลีก ในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 2-0 ต่อมา ในวันที่ 20 มีนาคม ค.ศ. 2022 เอฟเอคัพ รอบก่อนรองชนะเลิศ ฌอตายิงประตูชัย ในนัดที่ ลิเวอร์พูล เอาชนะ นอตทิงแฮมฟอเรสต์ ที่ซิตีกราวด์ 1-0 ช่วยให้ ลิเวอร์พูล ผ่านเข้ารอบรองชนะเลิศ เอฟเอคัพ ได้สำเร็จ ต่อมา ในวันที่ 2 เมษายน ค.ศ. 2022 ฌอตาทำประตูที่ 14 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 2-0 ต่อมา ในวันที่ 10 เมษายน ค.ศ. 2022 ฌอตาทำประตูที่ 15 ในพรีเมียร์ลีก ในนัดที่ ลิเวอร์พูล เสมอกับ แมนเชสเตอร์ซิตี ที่เอติฮัดสเตเดียม 2-2
ในวันที่ 2 สิงหาคม ค.ศ. 2022 ฌอตาตัดสินใจต่อสัญญา 5 ปี กับสโมสรลิเวอร์พูล จนถึงปี ค.ศ. 2027
ปุนเน่
ปฏิบัติการโม
ปฏิบัติการโม หรือ ปฏิบัติการพอร์ตมอร์สบี เป็นแผนของจักรวรรดิญี่ปุ่นที่จะเข้าควบคุมดินแดนนิวกินีของออสเตรเลียระหว่างสงครามโลกครั้งที่สอง เช่นเดียวกับสถานที่อื่นๆ ในแปซิฟิกใต้ ซึ่งมีเป้าหมายในการแยกออสเตรเลียและนิวซีแลนด์ออกจากฝ่ายสัมพันธมิตรโดยเฉพาะสหรัฐอเมริกา แผนพัฒนาโดยกองทัพเรือจักรวรรดิญี่ปุ่นและได้รับสนับสนุนจากพลเรือเอกอิโซโรกุ ยามาโมโตะ ผู้บัญชากองเรือผสม แต่การดำเนินการถูกยกเลิกในที่สุด
ซาลบูทามอล
ถุงน้ำ
เรือพิฆาตคะซุมิ
หลบหน่อยแม่จะปล้น
หลบหน่อยแม่จะปล้น  เป็นภาพยนตร์ตลกภาษาฝรั่งเศส กำกับโดยรอแม็ง กาฟรา ออกฉายในปี ค.ศ. 2018 ได้รับเลือกเข้าฉายไดเรกเตอส์ฟอร์ตไนต์ ซึ่งเป็นส่วนหนึ่งในงานเทศกาลภาพยนตร์กาน ปี ค.ศ. 2018
การดับเพลิง
การดับเพลิง เป็นการกระทำของความพยายามที่จะป้องกันการแพร่กระจายและดับไฟที่ไม่พึงประสงค์ที่สำคัญในอาคาร, ยานพาหนะ, ป่าไม้ ฯลฯ โดยนักผจญเพลิงระงับไฟเพื่อปกป้องชีวิตทรัพย์สินและสิ่งแวดล้อม
นักผจญเพลิงมักได้รับการฝึกอบรมทางเทคนิคในระดับสูง เรื่องนี้เกี่ยวข้องกับการดับเพลิงทางโครงสร้างและการดับเพลิงป่า การฝึกอบรมเฉพาะด้านประกอบด้วยการดับเพลิงด้วยเครื่องบิน, การดับเพลิงบนเรือ, การดับเพลิงทางอากาศ, การดับเพลิงทางทะเล และการดับเพลิงระยะประชิด
หนึ่งในอันตรายที่สำคัญที่เกี่ยวข้องกับการดำเนินการดับเพลิงคือสภาพแวดล้อมที่เป็นพิษที่สร้างขึ้นโดยวัสดุที่ติดไฟได้ ความเสี่ยงที่สำคัญสี่ประการ ได้แก่ ควัน, การขาดออกซิเจน, อุณหภูมิที่สูงขึ้น และบรรยากาศที่เป็นพิษ อันตรายเพิ่มเติม ได้แก่ การล้มและการวิบัติโครงสร้างที่สามารถทำให้ปัญหารุนแรงขึ้นในสภาพแวดล้อมที่เป็นพิษ เพื่อต่อสู้กับความเสี่ยงเหล่านี้ นักผจญเพลิงจึงแบกเครื่องช่วยหายใจชนิดถังติดตัว
ขั้นตอนแรกในปฏิบัติการดับเพลิงคือการสำรวจเพื่อค้นหาต้นกำเนิดของไฟและเพื่อระบุความเสี่ยงเฉพาะ
ไฟสามารถดับได้ด้วยน้ำ, การกำจัดน้ำมันเชื้อเพลิง หรือกำจัดสารที่ทำให้สารอื่นรวมตัวกับออกซิเจน หรือการยับยั้งเปลวไฟทางเคมี
สะพานช่องนนทรี
อะบูดาวูด
อะบูดาวูด สุลัยมาน อิบน์ อัลอัชอัษ อัลอัซดี อัซซิญิสตานี  มักเป็นที่รู้จักกันในชื่อ อบูดาวูด เป็นนักปราชญ์ชาวเปอร์เซียที่สะสมฮะดีษ โดยที่หนังสือ "ซุนันอะบูดาวูด" ของเขาอยู่ในลำดับที่สามของหกชุดสะสมฮะดีษที่ดีของชาวมุสลิมนิกายซุนนี
อบูดาวูดถือกำเนิดในซิสถาน, ซึ่งอยู่ทางตะวันออกของประเทศอิหร่าน และเสียชีวิตในปีค.ศ.889 ที่เมืองบัสเราะฮ์. นักวิชาการบางคนกล่าวว่าอบูดาวูดเกิดในแคว้นบาลูจิสถาน (ปัจจุบันคือส่วนของอิหร่านกับปากีสถาน) แล้วย้ายไปที่คุรอซาน. มีหลักฐานว่าเขาเดินทางไปประเทศอิรัก, อียิปต์, ซีเรีย, แคว้นฮิญาซ, ติฮามะฮ์, นิชาปูร และเมิร์ฟ เพื่อเก็บข้อมูลฮะดีษที่เขาคิดว่าดี นั่นทำให้จำนวนฮะดีษที่มีทั้งหมด 500,000 รายงาน จึงเหลือแค่ 4,800 รายงานในหนังสือฮะดีษของเขา
เขาแต่งหนังสือทั้งหมด 21 เล่ม หนังสือบางเล่ม เป็นหนังสือที่สำคัญ เช่น:
สโมสรฟุตบอลทรู แบงค็อก ยูไนเต็ดในฤดูกาล 2562
ฤดูกาล 2562 เป็นฤดูกาลที่ 9 ของ ทรู แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด.
ฝนเยือกแข็ง
ฝนเยือกแข็ง เป็นฝนซึ่งตกลงมาในรูปของเหลว แต่จะเกิดการแข็งตัวเมื่อกระทบพื้นดิน โดยฝนในลักษณะนี้เกิดขึ้นได้เมื่ออากาศเย็นเจอกับอากาศที่ร้อน จนกลายเป็นหยดน้ำที่มีความเย็นต่ำกว่า 0 องศาเซลเซียส แต่ไม่กลายเป็นเกล็ดน้ำแข็ง เมื่อตกลงมาในพื้นที่ที่มีอากาศเย็นและไปสัมผัสกับผิวของแข็ง ก็จะเกาะตัวกลายเป็นน้ำแข็งทันที
ลูกปรายหิมะ
ลูกปรายหิมะ ( (/ˈɡraʊpəl/)) หรืออาจเรียก เม็ดหิมะ เป็นหยาดน้ำฟ้าชนิดหนึ่ง เกิดจากการตกตะกอนเมื่อละอองหยดน้ำ (อนุภาคหยดน้ำขนาดเล็กมาก) ที่มีอุณหภูมิต่ำกว่าจุดเยือกแข็งแต่ยังไม่แข็งตัว (supercool) เข้ารวมตัวและแข็งตัวบนเกล็ดหิมะที่กำลังตกลงมา โดยมีขนาด 2 – 5 มม. (0.08 – 0.20 นิ้ว ) มีลักษณะเป็นอนุภาคเกล็ดน้ำแข็งสีขาวทึบ รูปร่างกลม แต่โดยทั่วไปจะเป็นรูปทรงของเกล็ดหิมะที่ขยายขนาด
"ลูกปรายหิมะ" แตกต่างจากลูกเห็บ ซึ่งลูกเห็บเกิดอย่างปกติทั่วไปในภาวะอากาศแปรปรวน เช่น พายุฝนฟ้าคะนอง ส่วนลูกปรายหิมะมักจะตกเป็นปกติในพายุฤดูหนาว
โรงเรียนอุทัยวิทยาคม
โรงเรียนอุทัยวิทยาคม เป็นโรงเรียนประจำจังหวัดอุทัยธานี และเป็น 1 ในโรงเรียนที่มีอัตราการแข่งขันสูง ระดับมัธยมศึกษา ปีการศึกษา 2559 ตั้งอยู่เลขที่ 55 หมู่ที่ 2 ถนนพหลโยธิน 333 บ้านเนินตูม ตำบลสะแกกรัง อ.เมืองฯ จ.อุทัยธานี ติดกับถนนสายอุทัยธานี-พหลโยธิน เป็นโรงเรียนแบบ สหศึกษาประจำจังหวัดอุทัยธานี ปี 2515 กระทรวงศึกษาธิการ ได้รวมโรงเรียนเบญจมราชูทิศอุทัยธานี ซึ่งเป็นโรงเรียนหญิงล้วน และโรงเรียนอุทัยทวีเวทซึ่งเป็นโรงเรียนชายล้วน เป็นโรงเรียนเดียวกันและเปลี่ยนชื่อเป็นโรงเรียนอุทัยวิทยาคม โดยยังใช้สถานที่เดิมแยกเป็นโรงเรียนอุทัยวิทยาคม 1 (เรียนที่โรงเรียนอุทัยทวีเวท) และโรงเรียนอุทัยวิทยาคม 2 (เรียนที่โรงเรียนเบญจมราชูทิศ) ขณะนั้น นายยงยุทธ สาธิตานันท์ เป็นครูใหญ่ เพื่อรอการก่อสร้างอาคาร เรียนในที่แห่งใหม่ ในท้องที่หมู่ 2 บ้านเนินตูม ตำบลสะแกกรัง อำเภอเมืองอุทัยธานี จังหวัดอุทัยธานี ซึ่งมี ผู้บริจาคที่ดินให้ประมาณ 77 ไร่ 10 ตารางวา วันที่ 26 พฤษภาคม 2520 ย้ายโรงเรียนจากโรงเรียนเดิมทั้ง 2 แห่ง มารวมกันที่โรงเรียนอุทัยวิทยาคม จนถึงปัจจุบัน
ความเป็นมาของโรงเรียนเบญจมราชูทิศ.
เดิมตั้งอยู่ตรงข้ามกับบ้านพักผู้พิพากษาหัวหน้าศาล เปิดทำการสอนครั้งแรก 21 กันยายน พ.ศ. 2456 ระยะแรก นายน้อม รักษาการแทน เพื่อรอ นายผัน ชูโชย ครูใหญ่ที่กระทรวงธรรมการส่งมา เป็นครั้งแรก เปิดสอนชั้น ป.1 – ป.4
เมื่อย้ายโรงเรียนไปสร้างใหม่ เป็นโรงเรียนประจำจังหวัดอุทัยธานี “อุทัยทวีเวท” เมื่อ พ.ศ. 2465 โรงเรียนเบญจมราชูทิศตัวอย่าง ได้เป็นโรงเรียนประจำอำเภอ ส่วนนักเรียนโรงเรียนเบญจมราชูทิศ ได้เรียนรวมกันกับโรงเรียนอุทัยทวีเวท ที่อาคารหลังแรก จนถึงวันที่ 5 ตุลาคม พ.ศ. 2468 จึงแยกเป็นโรงเรียนชาย และโรงเรียนหญิง
พ.ศ. 2468 ได้ย้ายมาสร้างอาคารเรียนใหม่ในที่ดินฟากคลองฉนวน ทางทิศเหนือยกฐานะเป็นโรงเรียนสตรีประจำจังหวัดอุทัยธานี “เบญจมราชูทิศ” มี นางหาด ธนโกสัย เป็นครูใหญ่ (ปัจจุบันเป็นศูนย์การศึกษานอกโรงเรียนจังหวัดอุทัยธานี)
ความเป็นมาของโรงเรียนอุทัยทวีเวท.
พ.ศ. 2461 กระทรวงธรรมการได้ส่ง นายผูก นิลพงศ์ มาดำรงตำแหน่งครูใหญ่ จึงอนุมัติให้สร้าง โรงเรียนขึ้นใหม่ หลังที่ว่าการอำเภอน้ำซึม (อำเภอเมืองอุทัยธานี) เป็นเนื้อที่ของโรงเรียนทั้งหมด 7 ไร่ 3 งาน 80 ตารางวา เปิดทำการสอนตั้งแต่ชั้นประโยคประถม จนถึงมัธยมปีที่ 4 เป็นแบบสหศึกษา เปิด ทำการสอนตั้งแต่วันที่ 12 กุมภาพันธ์ 2465 ให้ชื่อว่า “โรงเรียนประจำจังหวัดอุทัยธานีอุทัยเทวีเวท” (ปัจจุบัน เป็นโรงเรียนอนุบาลเมืองอุทัยธานี) ย้ายนักเรียนโรงเรียนเบญจมราชูทิศ มาสอนที่โรงเรียนอุทัยทวีเวท โรงเรียน เบญจมราชูทิศ ให้เป็นโรงเรียนประจำอำเภอ ต่อมาได้เป็นโรงเรียนสตรีประจำจังหวัด ชื่อ โรงเรียนสตรี เบญจมราชูทิศ ใน พ.ศ. 2468 นักเรียนสตรีได้แยกจากโรงเรียนอุทัยทวีเวทไปรวมกับโรงเรียนสตรี เบญจมราชูทิศ ใช้ชื่อ “เบญจมราชูทิศ” (ปัจจุบันเป็นที่ตั้งศูนย์การศึกษานอกโรงเรียนจังหวัดอุทัยธานี)
ความเป็นมาของโรงเรียนอุทัยวิทยาคม.
ปี 2515 กระทรวงศึกษาธิการ ได้รวมโรงเรียนเบญจมราชูทิศอุทัยธานี ซึ่งเป็นโรงเรียนหญิงล้วน และโรงเรียนอุทัยทวีเวทซึ่งเป็นโรงเรียนชายล้วน เป็นโรงเรียนเดียวกันและเปลี่ยนชื่อเป็นโรงเรียนอุทัยวิทยาคม โดยยังใช้สถานที่เดิมแยกเป็นโรงเรียนอุทัยวิทยาคม 1 (เรียนที่โรงเรียนอุทัยทวีเวท) และโรงเรียนอุทัยวิทยาคม 2 (เรียนที่โรงเรียนเบญจมราชูทิศ) ขณะนั้น นายยงยุทธ สาธิตานันท์ เป็นครูใหญ่ เพื่อรอการก่อสร้างอาคาร เรียนในที่แห่งใหม่ ในท้องที่หมู่ 2 บ้านเนินตูม ตำบลสะแกกรัง อำเภอเมืองอุทัยธานี จังหวัดอุทัยธานี ซึ่งมี ผู้บริจาคที่ดินให้ประมาณ 77 ไร่ 10 ตารางวา วันที่ 26 พฤษภาคม 2520 ย้ายโรงเรียนจากโรงเรียนเดิมทั้ง 2 แห่ง มารวมกันที่โรงเรียนอุทัยวิทยาคม จนถึงปัจจุบัน รายชื่อผู้บริจาคที่ดินให้มีดังนี้
เรือกวาดทุ่นระเบิด เป็นเรือรบชนิดหนึ่งที่ใช้สำหรับปฏิบัติการกวาดระเบิดทางเรือ (naval mines) มักล่องผ่านทางน้ำที่โล่งแจ้ง
วันทรัพย์สินทางปัญญาโลก
วันทรัพย์สินทางปัญญาโลก  ตรงกับวันที่ 26 เมษายนของทุกปี โดยเป็นวันที่จัดตั้งองค์การทรัพย์สินทางปัญญาแห่งโลก ซึ่งมีฐานะเป็นองค์กรระหว่างประเทศภายใต้องค์การสหประชาชาติขึ้นเมื่อปี พ.ศ. 2513 ต่อมาประเทศสมาชิกมีความเห็นตรงกันว่า เรื่องทรัพย์สินทางปัญญาเป็นเรื่องที่สำคัญ แต่ทว่าประชาชนทั่วไปยังขาดความรู้ และไม่ตระหนักถึงความสำคัญของการคุ้มครองสิทธิในทรัพย์สินทางปัญญา รวมไปถึงเรื่องการละเมิดทรัพย์สินทางปัญญาก็ทวีความรุนแรงมากขึ้น ทำให้มีการกำหนดวันทรัพย์สินทางปัญญาโลกขึ้นเมื่อปี พ.ศ. 2543 เพื่อรณรงค์ให้คนทั่วโลกตระหนักถึงความสำคัญของการคุ้มครองสิทธิในทรัพย์สินทางปัญญา
ดีโยกู ฌูตา
คอนชตันทีน เฟเรินบัค
มัสยิดฮาจิอาลี
มัสยิดฮาจิอาลี (Haji Ali Dargah) เป็นมัสยิดและสุสานซุนนี (dargah) ที่ฝังศพของ Pir Haji Ali Shah Bukhari ตั้งอยู่บนเกาะเล็ก (islet) นอกฝั่งของย่านวารลี ทางตอนใต้ของมุมไบ เปียร์ฮาจิอาลี เป็นนักบุญซูฟีจากอุซเบกิสถาน มัสยิดนี้เป็นมัสยิดที่มีชื่อเสียงที่สุดของมุมไบ ตัวมัสยิดสร้างด้วยสถาปัตยกรรมอินโด-อิสลาม
มัสยิดฮาจิอาลีสร้างขึ้นในปี 1431 เพื่อระลึกถึงพ่อค้ามุสลิมผู้มั่งคั่ง นามว่า Sayyed Pir Haji Ali Shah Bukhari ผู้ที่ท้ายที่สุดได้ละทิ้งสมบัติทางโลกและออกเดินทางแสวงบุญไปยังนครเมกกะ เปียร์ฮาจิอาลีเป็นชาวเมืองบูฆอรอ (ปัจจุบันเป็นส่วนหนึ่งของประเทศอุซเบกิสถาน) เขาเดินทางไปทั่วโลกในช่วงกลางคริสต์ศตวรรศที่ 15 ก่อจะมาตั้งหลักปักฐานอยู่ในพื้นที่ที่ปัจจุบันเรียกว่า มุมไบ
ตามตำนานแล้ว ครั้งหนึ่งท่านฮาจิอาลีได้เดินทางผ่านสตรียากไร้นางหนึ่งนอนร้องไห้อยู่บนถนน ในมือของเธอถือภาชนะว่างเปล่าใบหนึ่ง ท่านฮาจิอาลีได้สอบถามและทราบความว่าเธอกำลังจะถูกสามีทิ้ง เพราะเธอเผลอสะดุดล้มและทำน้ำมันที่บรรจุมาในภาชนะนั้นหกหมด ท่านฮาจิอาลีได้ขอให้เธอพาไปยังจุดที่เธอทำน้ำมันหก เขาได้นำนิ้วมือจุ่มลงไปในพื้นดินที่ชุ่มน้ำมันนั้น น้ำมันที่ซึมไปในดินต่างก็พรั่งพรูออกมาและบรรจุภาชนะของเธอจนเต็มอย่างน่าอัศจรรย์
ต่อมาเปียร์ฮาจิอาลีถูกรบกวนด้วยฝันร้ายซึ่งเขาฝันอยู่บ่อยครั้งว่าเขาได้ทำร้ายโลกใบนี้ด้วยการกระทำของเขา เขาได้สำนึกผิด ปลงตก และเครียดมาก เขาได้รับอนุญาตจากมารดาให้ออกเดินทางมายังอินเดียกับน้องชายของเขา ก่อนจะขึ้นฝั่งที่มุมไบ ใกล้กับย่านวารลี ตรงข้ามกับมัสยิดในปัจจุบัน เขาได้ตัดสินใจปักหลักอาศัยอยู่ที่นี่ พร้อมทั้งฝากจดหมายระบุเจตนารมณ์ว่าเขาตั้งใจจะเผยแผ่ศาสนาอิสลามที่อินเดียและเขาสบายดีไปกับน้องชายของเขาซึ่งตัดสินใจเดินทางกลับอุซเบกิสถาน เขาได้เผยแผ่ศาสนาอิสลามมาโดยตลอดจนถึงวาระสุดท้ายของชีวิตเขา
โอเวอร์วอตช์เวิลด์คัพ 2019
โอเวอร์วอตช์เวิลด์คัพ 2019 แบ่งออกเป็นสามสเตจ ได้แก่ รอบแรก, รอบแบ่งกลุ่ม และ รอบเพลย์ออฟ อันดับประเทศของแต่ละประเทศจะมีการนำอันดับที่สุดท้ายของประเทศนั้น ๆ ในการแข่งขันโอเวอร์วอตช์เวิลด์คัพทั้งสามครั้งมาจัดโดยน้ำหนักคะแนน คะแนนจะถูกแบ่งออกตามอันดับที่โดยประเทศอันดับที่ 32 จะมี 1 คะแนน และประเทศที่ได้เหรียญทองจะมี 10 คะแนน ประเทศใด ๆ ที่มีสิทธิ์เข้าร่วมการแข่งขันจะต้องเข้าคัดเลือกในรอบแรก ซึ่งเป็นการแข่งขันแบบแพ้คัดออก ส่วนประเทศที่มีอันดับห้าอันดับแรกจะไม่ต้องเล่นในรอบแรก และจะได้รับสิทธิ์ชนะบายอัตโนมัติเข้าสู่รอบแบ่งกลุ่มเลยทันที ส่วนอันดับที่เหลือจะต้องมาแข่งขันกันเพื่อคัดเลือกเพียงห้าทีมเข้าไปแข่งในรอบถัดไป
รอบแบ่งกลุ่มจะถูกจัดขึ้นในวันที่ 1 พฤศจิกายน โดยทั้งสิบประเทศที่ผ่านการคัดเลือกจะต้องลงแข่งขันกันในรอบแบ่งกลุ่มนี้ ซึ่งจะมีการแบ่งกลุ่มประเทศออกเป็นสองกลุ่มเท่า ๆ กัน และประเทศในแต่ละกลุ่มจะแข่งขันแบบพบกันหมดในกลุ่มของตน เมื่อจบรอบแบ่งกลุ่มแล้ว สองประเทศที่มีคะแนนดีที่สุดในแต่ละกลุ่ม จะได้ผ่านเข้าไปเล่นในรอบรองชนะเลิศ ขณะที่อันดับสองและสามจะได้เข้าไปเล่นในรอบก่อนรองชนะเลิศ
ผู้เล่นและทีมงาน.
แต่ละประเทศจะมีคณะกรรมการการแข่งขันประจำชาติเป็นของตน คณะกรรมการดังกล่าวประกอบด้วย ผู้จัดการทั่วไป หัวหน้าผู้ฝึกสอน และ ผู้นำชุมชน คณะกรรมการทั้งชุดจะถูกเลือกผ่านกระบวนการลงคะแนนเสียงจำนวนสองครั้ง ในระหว่างวันที่ 15 พฤษภาคม ถึง 9 มิถุนายน ผู้เล่นโอเวอร์วอตช์ใดก็ตามสามารถลงคะแนนให้ผู้สมัครในประเทศของตนได้ วันที่ 13 มิถุนายน บลิซซาร์ดเอ็นเตอร์เทนเมนต์ได้ประกาศรายชื่อคณะกรรมการของแต่ละประเทศ
พื้นหลังสีเทา หมายถึง ประเทศที่สละสิทธิ์เข้าร่วมการแข่งขัน
รอบแรกถูกจัดขึ้นในวันที่ 31 ตุลาคม ตามเวลาในสหรัฐ โดยมีทีมเข้าแข่งขันทั้งสิ้น 28 ทีมในรอบแรก
น็อคเอาท์สเตจ.
รอบน็อคเอาท์สเตจถูกจัดขึ้นในวันที่ 2 พฤศจิกายน โดยทั้งหกทีมที่ผ่านเข้ารอบจากในรอบแบ่งกลุ่มจะต้องพบเข้าแข่งขันในรูปแบบแพ้คัดออก ผู้ชนะของรอบชิงชนะเลิศจะได้รับรางวัลเหรียญทอง ขณะที่ผู้แพ้จะได้รับรางวัลเหรียญเงิน ส่วนอีกสองทีมที่แพ้ในรอบรองชนะเลิศจะต้องแข่งขันกันเพื่อชิงรางวัลเหรียญทองแดง
ในรอบก่อนรองชนะเลิศทีมชาติเดนมาร์กจะต้องแข่งขันกับทีมชาติเกาหลีใต้ โดยทีมที่ชนะจะผ่านเข้าสู่รอบรองชนะเลิศไปพบทีมชาติสหรัฐซึ่งผ่านเข้าไปรอในรอบดังกล่าว เนื่องจากมีคะแนนเป็นอันดับที่ 1 ในรอบแบ่งกลุ่มของกลุ่ม A ขณะที่ทีมชาติฝรั่งเศสจะต้องแข่งขันกับทีมชาติเนเธอร์แลนด์ โดยทีมที่ชนะจะผ่านเข้าสู่รอบรองชนะเลิศไปพบทีมชาติจีนซึ่งผ่านเข้าไปรอในรอบดังกล่าว เนื่องจากมีคะแนนเป็นอันดับที่ 1 ในรอบแบ่งกลุ่มของกลุ่ม B ส่วนผู้แพ้จากรอบนี้จะถูกคัดออกจากการแข่งขัน
ในรอบรองชนะเลิศ ซึ่งทีมชาติสหรัฐและทีมชาติจีนได้สิทธิ์เข้ามารอในรอบนี้เนื่องจากมีคะแนนเป็นอันดับ 1 ในรอบแบ่งของแต่ละกลุ่ม จากการแข่งขันรอบก่อนรองชนะเลิศทำให้ทีมชาติสหรัฐต้องพบกับทีมชาติเกาหลีใต้ ขณะที่ทีมชาติจีนพบกับทีมชาติฝรั่งเศส ผลการแข่งขันทีมสหรัฐสามารถเอาชนะทีมชาติเกาหลีใต้ และทีมชาติจีนสามารถเอาชนะทีมชาติฝรั่งเศส โดยนับเป็นครั้งแรกของรายการการแข่งขันที่ทีมชาติเกาหลีใต้แพ้ให้กับทีมอื่นในรอบรองชนะเลิศ
รอบชิงอันดับสาม.
ในรอบชิงอันดับที่สาม ทีมชาติเกาหลีใต้พบกับทีมชาติฝรั่งเศส โดยทีมชาติเกาหลีใต้เอาชนะทีมชาติฝรั่งเศส และได้รับรางวัลเหรียญทองแดง
รอบชิงชนะเลิศ ทีมชาติสหรัฐพบกับทีมชาติจีน โดยทีมชาติสหรัฐสามารถเอาชนะทีมชาติจีนได้ และกลายเป็นแชมป์ใหม่ของรายการการแข่งขันโอเวอร์วอตช์เวิลด์คัพ
ดีปสเตต
ดีปสเตต (; แปลตรงตัวว่า "รัฐลึก") หรือ รัฐซ้อนรัฐ (state within a state) เป็นการปกครองลับรูปแบบหนึ่งซึ่งประกอบด้วยเครือข่ายอำนาจที่ดำเนินการอย่างเป็นอิสระจากคณะผู้นำทางการเมืองของประเทศ เพื่อผลักดันระเบียบวาระหรือเป้าหมายของตนเอง ตัวอย่างของดีปสเตต คือ องค์กรของรัฐ เป็นต้นว่า กองทัพ หรือเจ้าหน้าที่พลเรือน (เช่น หน่วยข่าวกรอง, ตำรวจ, ตำรวจลับ, หน่วยงานทางปกครอง, หรือกลุ่มข้าราชการประจำ) ดีปสเตตยังอาจปรากฏตัวในรูปแบบกลุ่มข้าราชการพลเรือนอาชีพที่ตั้งมั่นปฏิบัติหน้าที่แบบต่างคนต่างทำเพื่อส่งเสริมประโยชน์ของตน หรือรัฐวิสาหกิจที่ทำหน้าที่โดยไม่ขึ้นต่อการควบคุมของรัฐหรือหน่วยงานใด ดีปสเตตอาจเกิดขึ้นด้วยจุดมุ่งหมายที่จะให้ตัวรัฐเองดำรงคงอยู่ได้ต่อไป หรือเพื่อสร้างความมั่นคงในการงานของพวกตน เพื่อเพิ่มพูนอำนาจบารมีของพวกตน หรือเพื่อปฏิบัติตามวัตถุประสงค์ในทางอุดมคติของพวกตน ดีปสเตตอาจดำเนินการในลักษณะที่ขัดแย้งกับระเบียบวาระของเจ้าหน้าที่ที่ได้รับเลือกตั้งมา โดยขัดขวาง ต่อต้าน หรือบ่อนทำลายนโยบาย เงื่อนไข หรือการสั่งการของเจ้าหน้าที่เหล่านั้น
แนวคิดสมัยใหม่ที่ว่าด้วยดีปสเตตนี้มีความเกี่ยวเนื่องกับประเทศตุรกีและเครือข่ายลับที่มุสตาฟา เคมาล อตาเติร์ก สร้างขึ้นใน ค.ศ. 1923
Deep state
State within a state
โคเซ ซาร์นีย์
มัสยิดจามา (เดลี)
มัสยิดจามา แห่งเดลี เป็นหนึ่งในมัสยิดที่ใหญ่ที่สุดในอินเดีย สร้างขึ้นโดยจักรพรรดิโมกุล จักรพรรดิชาห์ชะฮัน ตั้งแต่ปี 1644 - 1656 มูลค่าหนึ่งล้านรูปี วางศิลาฤกษ์โดยอิมามจากบูฆารา (อุซเบกิสถานในปัจจุบัน) ตัวอาคารมัสยิดประกอบด้วยประตูใหญ่สามจุด หอสี่หอ และหออะษานสูง 40 เมตร สองหอ ลักษณะโดยทั่วไปของมัสยิดจามาแห่งเดลีนี้คล้ายคลึงกับมัสยิดแบดชาฮิที่ลาฮอร์ สร้างโดย จักรพรรดิออรังเซพ พระราชบุตรของชาห์จะฮัน
เฟรนันโด คอลลอร์ เด เมลโล
กระทรวงยุทธภัณฑ์และผลิตกรรมสงคราม
กระทรวงยุทธภัณฑ์และผลิตกรรมสงครามไรช์  เป็นกระทรวงที่สถาปนาขึ้นเมื่อวันที่ 17 มีนาคม ค.ศ. 1940 ในนาซีเยอรมนี มีเจ้าหน้าที่ราว 500 คน ต่อมาในวันที่ 2 กันยายน ค.ศ. 1943 ได้รับการเปลี่ยนชื่อใหม่เป็น กระทรวงสรรพาวุธและเครื่องกระสุน  มีหน้าที่รับผิดชอบคือการปรับปรุงแก้ไขในการจัดส่งกำลังสนับสนุนของกองทัพแวร์มัคท์ด้วยสัมภาระที่บรรจุด้วยอาวุธและกระสุนที่จำเป็น
ลูอิส อินาซิโอ ลุลา ดา ซิลวา
อิตามาร์ ฟรังโก
ไค ฮาแฟทซ์
บอรุต พาฮอร์
กระทรวงโภชนาการและกสิกรรมไรช์
กระทรวงโภชนาการและกสิกรรมไรช์ (, ย่อคำว่า RMEL) มีหน้าที่รับผิดชอบนโยบายทางด้านการเกษตรของเยอรมนีในช่วงสาธารณรัฐไวมาร์ ตั้งแต่ปี ค.ศ. 1919 ถึง 1933 และในช่วงไรช์ที่สาม ตั้งแต่ปี ค.ศ. 1933 ถึง 1945 ได้อยู่ภายใต้สำนักงานเลขาธิการแห่งรัฐ เมื่อวันที่ 1 มกราคม ค.ศ. 1935 กระทรวงนี้ได้ถูกรวมเข้ากับกระทรวงการเกษตร ที่ดิน และป่าไม้ของปรัสเซีย ก่อตั้งขึ้นในปี ค.ศ. 1879 ในปี ค.ศ. 1938 ได้ถูกตั้งชื่อใหม่ว่า "กระทรวงโภชนาการและกสิกรรมไรช์และปรัสเซีย" ภายหลังจากที่ชาติสังคมนิยมได้สิ้นสุดลงในปี ค.ศ. 1945 และเยอรมนีถูกยึดครอง กระทรวงโภชนาการและการเกษตรแห่งสหพันธ์ได้ถูกก่อตั้งในปี ค.ศ. 1949 ในฐานะที่เป็นผู้สืบทอดในสหพันธ์สาธารณรัฐเยอรมนี
สถานีรถไฟชิงโยโกฮามะ
กระทรวงโภชนาการและการเกษตรไรช์
แขวงชูโอ (โคเบะ)
แขวงชูโอ เป็นหนึ่งในเก้าแขวงการปกครองของนครโคเบะ จังหวัดเฮียวโงะ ประเทศญี่ปุ่น ถือเป็นศูนย์กลางการพาณิชย์และสิ่งบันเทิงของเมือง เป็นที่ตั้งของศาลาว่าการเมืองรวมถึงท่าอากาศยานโคเบะ
ฟู่ซิง
ฟู่ซิง (Fuxing) หรือชื่อเต็มคือ ฟู่ซิงห้าว  หรือ CR400 ซีรีส์ เป็นรุ่นรถไฟความเร็วสูงของการรถไฟจีน สร้างขึ้นโดยบริษัท CRRC ซึ่งมีสถานะเป็นผู้ถือสิทธิบัตรทางปัญญา รถไฟความเร็วสูงฟู่ซิงเริ่มพัฒนาในปีค.ศ. 2012 และออกแบบแล้วเสร็จในปีค.ศ. 2014 ฟู่ซิงขบวนแรกสร้างเสร็จในเดือนมิถุนายน ค.ศ. 2015 มีชื่อเล่นในรุ่น CR400AF ว่า โลมาแดง/โลมาน้ำเงิน และมีชื่อเล่นในรุ่น CR400BF ว่า หงส์ทอง
มาร์ก็อท ฟรังค์
มาร์ก็อท เบ็ทที ฟรังค์ (; 16 กุมภาพันธ์ ค.ศ. 1926 – กุมภาพันธ์หรือมีนาคม ค.ศ. 1945) เป็นลูกสาวคนโตของอ็อทโท ฟรังค์ และเอดิท ฟรังค์ และพี่สาวคนโตของอันเนอ ฟรังค์ คำสั่งเนรเทศขับไล่มาร์ก็อทจากตำรวจลับเกสตาโพ ทำให้ครอบครัวตระกูลฟรังค์ต้องเร่งรีบหลบซ่อนตัว ตามที่อนุทินของอันเนอ น้องสาวคนเล็กของเธอ บันทึกไว้ มาร์ก็อทเองก็ได้บันทึกอนุทินของเธอเช่นกัน แต่กลับไม่มีใครได้พบร่องรอยอนุทินของมาร์ก็อทเลย เธอเสียชีวิตในค่ายกักกันแบร์เกิน-เบ็ลเซิน
มาร์ก็อท เบ็ทที ฟรังค์ ได้รับการตั้งชื่อตามคุณป้าฝั่งคุณแม่ของเธอที่ชื่อว่า เบ็ตตินา ฮอลแลนเดอร์ (ค.ศ.1898 – ค.ศ.1914) เธอเกิดที่เมืองแฟรงก์เฟิร์ตประเทศเยอรมนี โดยพ่อแม่เชื้อสายยิวนามว่าอ็อทโทและเอดิธ ในช่วงวัยเด็กของเธอ เธออาศัยที่ชานเมืองกับพ่อแม่ของเธอ (อ็อทโท ฟรังค์และเอดิธ ฟรังค์) และน้องสาวของเธอนามว่าอันเนอ ฟรังค์ อ็อทโทและเอดิธเป็นพ่อแม่ที่ทุ่มเทและสนใจในด้านวิชาการ พวกเขามีหนังสือมากมาย รวมทั้งทั้งสองยังส่งเสริมให้ลูกๆอ่านหนังสือ ในช่วงที่อันเนอเกิด พวกเขาอาศัยอยู่ในบ้านสองชั้นที่ มาร์บัคเวค 307 ในเมืองแฟรงก์เฟิร์ต-ดอร์นบุช มาร์ก็อทและอันเนอไปเล่นในสวนกับเด็กในละแวกบ้านเกือบทุกวัน แม้ว่าพวกเขาจะมีพื้นเดิมต่างกัน บางคนเป็นคาทอลิก บางคนเป็นโปรเตสแตนต์ บางคนเชื้อสายยิว แต่พวกเขาก็สนใจในวันหยุดทางศาสนาของกันและกัน มาร์ก็อทได้รับเชิญไปงานศีลมหาสนิทของเพื่อนคนหนึ่งของเธอ และเพื่อนบ้านก็ได้รับเชิญมางานเฉลิมฉลองฮานุกกาห์ที่บ้านของฟรังค์ในบางครั้ง ในปี ค.ศ.1931 ทั้งครอบครัวได้ย้ายไปอยู่ที่ Ganghoferstrasse 24 ในพื้นที่เสรีนิยมของดอร์นบุชชื่อว่า Dichterviertel (ย่านกวี) บ้านทั้งสองยังคงมีอยู่จนถึงปุจจุบัน
ในช่วงฤดูร้อนปี ค.ศ. 1932 กองกำลังพายุ(เอสอา)พรรคคอมมิวนิสต์เยอรมนีของนาซีเดินขบวนบนถนนของเมืองแฟรงก์เฟิร์ตสวมใส่ปลอกแขนที่มีเครื่องหมายสวัสติกะ พวกเสื้อน้ำตาล (พวกเขาถูกเรียกเช่นนี้เพราะว่าเป็นสีของเครื่องแต่งกายที่สวมอยู่) ร้องอย่างเสียงดังว่า “เมื่อเลือดของชาวยิวพ่นออกมาจากมีด สิ่งต่างๆจะดีขึ้นอีกครั้ง” เมื่อได้ยินเช่นนี้ เอดิธและอ็อทโทต่างปรึกษากันเพราะว่าเป็นไปไม่ได้เลยที่พวกเขาจะออกจากบ้านเกิดของเขาได้ทันที เนื่องจากว่าการไปอาศัยอยู่ต่างประเทศก็เป็นเรื่องใหญ่.